Държавен вестник, бр. 46, 2006 г., стр. 28

С Т Р .  28
Д Ъ Р Ж А В Е Н   В Е С Т Н И К
Б Р О Й  46
МИНИСТЕРСТВО
НА ЗЕМЕДЕЛИЕТО И ГОРИТЕ
НАРЕДБА № 55
от 28 април 2006 г.
за здравните изисквания към някои копитни
животни при внасяне или транзитно премина-
ване през територията на Европейския съюз
Чл. 1. С тази наредба се определят:
1. здравните изисквания към животните по
приложение № 1, предназначени за внасяне в
Европейския съюз;
2. здравните изисквания към животните по
приложение № 1, транзитно преминаващи през
територията на държавите членки;
3. условията за специфично състояние за
здравето на животните по приложение № 1;
4. изискванията за издаване на здравни сер-
тификати за животните по т. 1 и 2.
Чл. 2. (1) Националната ветеринарномеди-
цинска служба (НВМС) разрешава внасяне в
Република България и транзитното премина-
ване на животните по приложение № 1 от трета
страна, ако тази страна е включена в списъка
на разрешени страни, изготвен от Европейска-
та комисия на основание:
1. здравословното състояние на животните в
тази страна;
2. специфичните условия за здравето на жи-
вотните;
3. гаранциите, които третата страна е посо-
чила за болестите по животните по приложе-
ние № 2 на цялата є територия или част от нея.
(2) Разрешението по ал. 1 за внасяне или тран-
зитно преминаване на животните се отменя от
НВМС в зависимост от здравната ситуация по
животните в третата страна.
Чл. 3. За да бъде включена в списъка по чл. 2,
ал. 1, третата страна писмено информира Евро-
пейската комисия за:
1. здравословното състояние на селскосто-
панските животни, другите домашни животни
и дивите животни по отношение на екзотични-
те болести, други заразни болести по животни-
те и състоянието на околната среда, които пред-
ставляват риск за здравословното състояние на
животните и околната среда на Република Бъл-
гария и държавите членки;
2. националното законодателство по отно-
шение на профилактиката и ликвидирането на
заразните болести по животните;
3. организацията на ветеринарномедицинс-
ката служба, проверките, които тази служба
извършва, пълномощията на службата, надзо-
рът, който се упражнява върху нея, средствата,
с които разполага, включително персонал и ла-
бораторен капацитет, за да се прилага ефектив-
но националното законодателство;
4. здравните гаранции, които дава третата
страна относно съблюдаването или равностой-
ността със съответните изисквания по здраве-
опазване на животните, които се прилагат в
законодателството на държавите членки;
5. членството в Световната организация по
здравеопазване на животните и бързината и
редовността, с които се подава информация при
възникването на заразни болести по животни-
те на нейната територия и по специално за бо-
лестите по приложение № 2;
6. дадените гаранции по отношение директ-
ната информация до Европейската комисия и
държавите членки при възникване на заразна
болест по животните:
а) в период 24 h от потвърждаването на слу-
чаи на болести по приложение № 2 и за всяка
извършена ваксинация на животните срещу тези
болести;
б) през определен период от време за всяка
промяна в националното законодателство по
отношение на здравеопазването на копитните
животни по приложение № 1;
в) на равни периоди от време, когато се от-
нася до здравния статус на животните.
Чл. 4. Европейската комисия чрез официал-
ния вестник, който издава, публикува изготве-
ния и допълнен списък по чл. 2, ал. 1.
Чл. 5. (1) Европейската комисия вписва в
списъка по чл. 2, ал. 1 трета страна, ако тя пред-
стави информация за специфичните условия за
здравето на животните, които се основават на:
1. засегнатите животински видове от дадена
болест;
2. възраст и пол на животните, предназначе-
ни за внасяне или за транзитно преминаване
през територията на Европейския съюз;
3. местоназначението на животните или
предназначението им;
4. мерките, които се предприемат след вна-
сяне на животните в Европейския съюз;
5. мерките, които се прилагат при извърш-
ване на търговия с животните по приложение
№ 1 в държавите членки.
(2) Когато официалните гаранции за здраве-
то на животните, дадени от третата страна, са
признати от Европейската комисия, специфич-
ните условия за здравето на животните се при-
емат на основание на тези гаранции.
Чл. 6. (1) Вносът на животни от третата стра-
на по приложение № 1 в Европейския съюз и
транзитното им преминаване през територия-
та на държавите членки се разрешава, ако:
1. животните произхождат от територия,
свободна от заразните болести по приложе-
ние № 2, и в тази територия е забранено въ-
веждането на ваксинирани животни срещу
тези болести;
2. отговарят на специфичните условия за
здравето на животните по чл. 5;
3. животните са престояли на територията на
третата страна 24 h, преди да бъдат натоварени
за транспортиране в Европейския съюз, с цел
достигане на специфичните условия за здраве;